b"\n_START_ARTICLE_\nBenimuslem\n_START_SECTION_\nGeografia\n_START_PARAGRAPH_\nSituat en la ribera esquerra del riu X\xc3\xbaquer. La superf\xc3\xadcie del terme \xc3\xa9s completament plana. El X\xc3\xbaquer serveix de l\xc3\xadmit pel sud i el sud-est._NEWLINE_El clima \xc3\xa9s mediterrani; els vents m\xc3\xa9s freq\xc3\xbcent s\xc3\xb3n el llevant i el ponent; el primer \xc3\xa9s el qual ocasiona les pluges, generalment, a la primavera i tardor.\n_START_SECTION_\nHist\xc3\xb2ria\n_START_PARAGRAPH_\nAlqueria musulmana que fou donada a Gorgeri de Calatayud el 1244. El 1459 pass\xc3\xa0 a Llu\xc3\xads de Castellv\xc3\xad, al fill del qual, Peres, se li va concedir en 1473 el t\xc3\xadtol de bar\xc3\xb3. En 1609 qued\xc3\xa0 despoblat a conseq\xc3\xbc\xc3\xa8ncia de l'expulsi\xc3\xb3 dels moriscs. El 1615 pass\xc3\xa0 als Pertussa i \xc3\xa9s vinculada com a baronia, el 1620, pel bar\xc3\xb3 de Benidoleig. Posteriorment ha pertangut als Escals, Falc\xc3\xb3 i als Rodr\xc3\xadguez de la Encina.\n_START_SECTION_\nEconomia\n_START_PARAGRAPH_\nSegons Cavanilles, el 1795 produ\xc3\xafa arr\xc3\xb2s, seda, blat i dacsa. A hores d'ara la seua economia continua basant-se en l'agricultura."